ddrg/super_eurlex huggingface dataset:
Články: — pokiaľ ide o pozmeňujúce a doplňujúce návrhy 41 a 66, Rada podporuje konzistentný prístup k financovaniu univerzálnych služieb; s cieľom lepšie zohľadniť rôzne prostriedky a spôsoby na zaručenie nepretržitého financovania sa znenie návrhu Komisie výrazne vylepšilo. Nová príloha I o výpočte čistých nákladov okrem toho poskytuje orientačný spoločný základ. Členské štáty môžu Komisii poskytnúť svoje plány financovania, ako sa uvádza v odôvodnení 26, — pozmeňujúce a doplňujúce návrhy 62 a 64 poskytujú základ pre odchýlku, ktorá je teraz stanovená v článku 3 meniacej a doplňujúcej smernice; všeobecná a bezpodmienečná odchýlka pre všetky členské štáty, ktoré pristúpili k EÚ po nadobudnutí účinnosti poslednej poštovej smernice 2002/39/ES, sa nahradila presným zoznamom členských štátov, ktoré o takúto odchýlku výslovne požiadali, — pozmeňujúci a doplňujúci návrh 43 spôsobil znepokojenie a pochybnosti v rámci Rady a preto sa Rada dohodla, že zachová znenie existujúcej smernice, a to aj z toho dôvodu, že jej prax sa doposiaľ nespochybnila, — pokiaľ ide o pozmeňujúce a doplňujúce návrhy 44 a 81, Rada dôkladne preskúmala a preformulovala článok o udeľovaní povolení s hlavným cieľom odstrániť všetky prekážky neobmedzenému poskytovaniu poštových služieb. Pokiaľ ide o presný odkaz na služby, ktoré patria do rámca univerzálnych služieb, Rada sa dohodla, že zachová existujúce ustanovenia, a Komisia k tomu vydala vyhlásenie. Okrem toho je potrebné poznamenať, že otázkou dodržiavania pracovných podmienok sa primerane zaoberajú iné časti spoločnej pozície (ako sa uvádza v bode 2.a.vi.), — pozmeňujúci a doplňujúci návrh 46 sa v súčasnosti zohľadňuje čiastočne v odôvodnení 35 a čiastočne v článku 1 (bod 13), — pozmeňujúci a doplňujúci návrh 51 sa považuje za nadbytočný odkaz na iné meniace a doplňujúce ustanovenie rovnakej smernice, — pozmeňujúci a doplňujúci návrh 54 Rada neprijala, pretože nepatrí do rozsahu pôsobnosti tejto meniacej a doplňujúcej smernice a nie je v súlade so zásadou subsidiarity, — pozmeňujúci a doplňujúci návrh 56 Rada podporila, hoci sa dohodla, že prvá správa sa vydá najneskôr 31. decembra 2013 (namiesto 31. decembra 2011), aby tak poskytla dôkladný prehľad o implementácii smernice vo všetkých členských štátoch vrátane tých, ktoré získali odklad implementácie do konca roku 2012, — pozmeňujúci a doplňujúci návrh 57 sa zohľadňuje v článku 1 (bod 22); Komisia poskytne v pravidelnej správe dôkladnú analýzu trendov v zamestnanosti v poštovom sektore, — cieľ pozmeňujúceho a doplňujúceho návrhu 58 sa v spoločnej pozícii Rady vzal starostlivo do úvahy (článok 1 bod 23); časové obmedzenia sa však nezohľadnili, keďže pomoc Komisie pri implementácii smernice sa má chápať ako všeobecná úloha a má sa nepretržite poskytovať počas celej implementácie smernice. Rada navyše silne podporuje pozíciu, že predkladanie plánov financovania Komisii by nemalo byť povinné pre všetky členské štáty (odôvodnenie 26), — nakoniec pozmeňujúci a doplňujúci návrh 59 už nie je v súlade s celkovým harmonogramom transpozície, ako sa stanovuje v spoločnej pozícii.
(13)

Európsky parlament by mal byť informovaný zo strany Komisie v súlade s článkom 7 ods. 3 rozhodnutim Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (7), o rokovaniach výboru, ktoré súvisia s vykonávaním tohto programu. Európsky parlament by mal najmä obdržať návrh ročného programu, keď sa tento predkladá riadiacemu výboru. Okrem toho by mal Európsky parlament obdržať výsledky hlasovania a súhrnné záznamy zo zasadaní uvedeného výboru.
2.a.7.

Množstvo paliva a oleja na palube musí byť dostatočné na to, aby sa zabezpečilo, že plánovaný let sa môže bezpečne uskutočniť, s prihliadnutím na meteorologické podmienky, akékoľvek prvky, ktoré ovplyvňujú výkon lietadla a akékoľvek oneskorenia, ktoré sa očakávajú počas letu. Okrem toho sa musí prepravovať aj rezerva paliva na nepredvídané udalosti. Kde je to vhodné, musia sa zaviesť postupy pre hospodárenie s palivom počas letu.
Článok 4 – Systémy, služby a harmonogram Článok 4 sa zmenil a doplnil tak, aby sa umožnilo kaskádové stanovovanie lehôt ako prístup, ktorý Rada považuje za vhodnejší na zavádzanie systémov a služieb predpokladaných v návrhu. — odsek 1: spoločná pozícia zaväzuje členské štáty uviesť do prevádzky (a nie iba zriadiť) elektronické systémy podľa písmen a) až c) v súlade s požiadavkami a harmonogramami ustanovenými v platných právnych predpisoch, — odsek 1 písm. a): systémy pre dovoz a vývoz by mali fungovať v súčinnosti so systémami pre tranzit (už zavedené). Ustanovenie o elektronických rozhraniach sa presunulo do odseku 4 písm. b), — odsek 1 písm. b): systém registrácie hospodárskych subjektov, ktorý by mal umožňovať aj ich identifikáciu a mal by fungovať v súčinnosti so systémom schválených hospodárskych subjektov, by mal zohľadňovať existujúce systémy Spoločenstva alebo vnútroštátne systémy, aby sa predišlo duplicite alebo neopodstatneným nákladom, — odsek 1 písm. c): vloženie tohto nového písmena vyplýva z návrhu modernizovaného colného kódexu a úlohy, ktorá sa v ňom priraďuje schválenému hospodárskemu subjektu. Ustanovenie o spoločných colných portáloch sa presunulo do odseku 2, — odsek 2: ustanovenie presunuté z odseku 1 písm. c): aj keď sa návrh znenia nanovo usporiadal, podstata tohto ustanovenia o spoločných colných portáloch sa nezmenila, — odsek 3: ustanovenie sa presunulo z odseku 2 písm. b): aj keď sa návrh znenia nanovo usporiadal, podstata tohto ustanovenia o integrovanom prostredí pre colné sadzby sa nezmenila, — odsek 4: Rada sa domnieva, že na to, aby sa ciele uvedené v návrhu mohli bezpečne splniť, Komisia by mala do troch rokov po nadobudnutí účinnosti tohto rozhodnutia a v partnerstve s členskými štátmi zhodnotiť spoločné funkčné špecifikácie pre rámec pre jednotné prístupové miesta, elektronické rozhrania pre hospodárske subjekty [predtým v odseku 1 písm. a)] a služby „centrálneho elektronického priečinka“, — odsek 5: do troch rokov od pozitívneho hodnotenia podľa odseku 4 sa členské štáty vynasnažia zriadiť rámec pre jednotné prístupové miesta a elektronické rozhrania pre hospodárske subjekty a uviesť ich do prevádzky, — odsek 6: členské štáty a Komisia sa zaväzujú, že sa vynasnažia zriadiť a uviesť do prevádzky rámec služieb „centrálneho elektronického priečinka“, pričom sa pokrok v tejto oblasti zhodnotí a uvedie do správ v súlade s článkom 12, — odsek 7: nový návrh znenia umožňuje okrem zlepšení systémov opísaných v uvedených odsekoch aj ich údržbu.
(9)

Vzhľadom na to, že objem investícií do prioritných projektov v oblasti sietí TEN-T sa odhaduje na úrovni okolo 250 miliárd EUR a že finančná referenčná suma EÚ na dopravu na roky 2007 – 2013 v objeme 8 013 miliónov EUR tvorí len nepatrnú časť potrebného rozpočtu na dokončenie prioritných projektov, by mala Komisia v spolupráci s európskymi koordinátormi tam, kde budú vymenovaní, uskutočniť akcie na podporu a koordináciu úsilia členských štátov zameraného na financovanie a dokončenie plánovaných sietí TEN-T v súlade s ustanoveným harmonogramom. Komisia by mala vykonať ustanovenia vzťahujúce sa na Európskych koordinátorov uvedených v rozhodnutí č. 1692/96/ES. Spolu s členskými štátmi by mala tiež preskúmať a pokúsiť sa vyriešiť dlhodobý finančný problém budovania a prevádzky celej TEN-T, pričom by mala vziať do úvahy, že obdobie výstavby zahrnie minimálne dve sedemročné rozpočtové obdobia a očakávaná životnosť novej infraštruktúry je najmenej storočie.
(17)

Na účinné monitorovanie zdravotného stavu v Európskej únii je nevyhnutné v rámci vnútroštátnych obmedzení systematicky zhromažďovať, spracúvať a analyzovať porovnateľné údaje. Komisii a členským štátom by to umožnilo zlepšiť informovanie verejnosti a stanoviť vhodné stratégie, politiky a akcie na dosiahnutie vysokej úrovne ochrany ľudského zdravia. Zlučiteľnosť a vzájomné prepojenie systémov a sietí na výmenu informácií a údajov o vývoji verejného zdravia by mali byť súčasťou akcií a podporných opatrení. Rod, sociálno-ekonomické postavenie a vek sú dôležité zdravotné hľadiská. Zhromažďovanie údajov by malo, pokiaľ je to možné, vychádzať z existujúcej činnosti a návrhy na nové zhromažďovania údajov by mali obsahovať odhad nákladov a mali by byť založené na zrejmej potrebe. Zhromažďovanie údajov by sa malo uskutočňovať v súlade s príslušnými ustanoveniami právnych predpisov o ochrane osobných údajov.
(4)

Svetová zdravotnícka organizácia (WHO) definuje zdravie ako stav úplnej telesnej, duševnej a sociálnej pohody a nie iba ako neprítomnosť choroby alebo vady. Podľa rezolúcie zhromaždenia WHO z roku 1996 je násilie hlavným celosvetovým problémom verejného zdravia. WHO vo svojej správe o násilí a zdraví z 3. októbra 2002 odporúča podporovať opatrenia primárnej prevencie, zvýšiť pomoc obetiam násilia a zintenzívniť spoluprácu a výmenu informácií v oblasti prevencie násilia.
(16)

Vykonávacie akty, ktorými sa stanovujú spoločné opatrenia a postupy na vykonávanie spoločných základných štandardov bezpečnostnej ochrany letectva a ktoré obsahujú citlivé informácie o bezpečnostnej ochrane, ako aj správy z inšpekcií Komisie a odpovede príslušných orgánov by sa mali považovať za „utajované skutočnosti EÚ“ v zmysle rozhodnutia Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej Rokovací Poriadok (4). Tieto informácie by sa nemali uverejňovať; mali by byť dostupné iba pre prevádzkovateľov a subjekty s oprávneným záujmom.
2.

Motorové vozidlá kategórie M2 alebo M3 Vozidlá triedy I (pozri smernicu 2001/85/ES) CA Jednopodlažné CB Dvojpodlažné CC Kĺbové jednopodlažné CD Kĺbové dvojpodlažné CE Jednopodlažné so zníženou podlahou CF Dvojpodlažné so zníženou podlahou CG Kĺbové jednopodlažné so zníženou podlahou CH Kĺbové dvojpodlažné so zníženou podlahou Vozidlá triedy II (pozri smernicu 2001/85/ES) CI Jednopodlažné CJ Dvojpodlažné CK Kĺbové jednopodlažné CL Kĺbové dvojpodlažné CM Jednopodlažné so zníženou podlahou CN Dvojpodlažné so zníženou podlahou CO Kĺbové jednopodlažné so zníženou podlahou CP Kĺbové dvojpodlažné so zníženou podlahou Vozidlá triedy III (pozri smernicu 2001/85/ES) CQ Jednopodlažné CR Dvojpodlažné CS Kĺbové jednopodlažné CT Kĺbové dvojpodlažné Vozidlá triedy A (pozri smernicu 2001/85/ES) CU Jednopodlažné CV Jednopodlažné so zníženou podlahou Vozidlá triedy B (pozri smernicu 2001/85/ES) CW Jednopodlažné
(26)

Požiadavky na osobitné informácie by mali zabezpečiť, že spotrebitelia nie sú zavádzaní, pokiaľ ide o východiskový materiál používaný na výrobu prírodných aróm. Ak sa konkrétne výraz „prírodná“ použije na opísanie arómy, použité aromatické zložky by mali mať úplne prírodný pôvod. Navyše by mal byť označený zdroj arómy okrem prípadu, keď by uvedené východiskové materiály v aróme alebo v chuti potraviny boli nerozoznateľné. Ak sa uvedie zdroj, z uvedeného materiálu by sa malo získať najmenej 95 % aromatickej zložky. Ostatných maximálne 5 % možno použiť iba na štandardizáciu alebo pridanie napríklad čerstvejšej, prenikavejšej, zrelšej alebo zelenšej príchute aróme. Ak sa z uvedeného zdroja získalo menej ako 95 % aromatickej zložky a arómu zdroja možno stále rozoznať, zdroj by sa mal uviesť so slovami, že boli pridané iné prírodné arómy, napríklad kakaový extrakt, do ktorého boli pridané iné prírodné arómy na dodanie banánovej príchute. Ak sa v opise prírodných aróm uvedie východiskový materiál, zlomková časť inej aromatickej zložky ako tej, ktorá je odvodená z daného zdroja, by nemala opakovať alebo napodobňovať arómu uvedeného zdroja.
5.

vkladajú sa tieto články: „Článok 9a Vnútroštátne predpisy 1. Agentúra na žiadosť Komisie vykoná technické preskúmanie nových vnútroštátnych predpisov predložených Komisii v súlade s článkom 8 smernice o bezpečnosti železníc alebo článkom 17 ods. 3 smernice Európskeho parlamentu a Rady 2008/…/ES z … o interoperabilite systému železníc v Spoločenstve (8), ďalej len ‚smernica o interoperabilite železníc‘. 2. Agentúra preskúma zlučiteľnosť predpisov uvedených v odseku 1 s platnými CMS a TSI. Agentúra preskúma aj to, či tieto predpisy umožňujú dosahovanie platných CST. 3. Ak po zohľadnení dôvodov poskytnutých zo strany členského štátu agentúra skonštatuje, že niektorý z týchto predpisov nie je zlučiteľný s TSI alebo CSM, alebo neumožňuje dosiahnutie CST, poskytne stanovisko Komisii do dvoch mesiacov od zaslania predpisov agentúre zo strany Komisie. Článok 9b Zatriedenie vnútroštátnych predpisov 1. Agentúra uľahčí schválenie vozidiel uvedených do prevádzky v jednom členskom štáte ostatnými členskými štátmi v súlade s postupmi ustanovenými v odsekoch 2 až 4. 2. Agentúra do … [šesť mesiacov od nadobudnutia účinnosti smernice o interoperabilite železníc] preskúma zoznam parametrov v oddiele 1 prílohy VII k smernici 2008/…/ES a poskytne Komisii odporúčania, ktoré považuje za vhodné. 3. Agentúra vypracuje návrh referenčného dokumentu, ktorý umožní vzájomne porovnať všetky vnútroštátne predpisy uplatňované členskými štátmi v oblasti uvádzania vozidiel do prevádzky. Tento dokument bude pri každom z parametrov uvedených v prílohe VII k smernici o interoperabilite železníc obsahovať vnútroštátne predpisy každého členského štátu a špecifikovať skupinu uvedenú v oddiele 2 uvedenej prílohy, do ktorej tieto predpisy patria. Tieto predpisy obsahujú predpisy oznámené podľa článku 17 ods. 3 smernice 2008/…/ES vrátane predpisov oznámených po prijatí TSI (osobitné prípady, otvorené body, odchýlky) a predpisy oznámené podľa článku 8 smernice o bezpečnosti železníc. 4. S cieľom postupne znižovať počet vnútroštátnych predpisov v skupine B uvedenej v oddiele 2 prílohy VII k smernici o interoperabilite železníc agentúra pravidelne vypracováva návrh na aktualizáciu referenčného dokumentu a zasiela ho Komisii. Prvá verzia dokumentu sa odovzdá Komisii najneskôr do … [jeden rok od nadobudnutia účinnosti tohto nariadenia]. 5. Na účely vykonávania tohto článku agentúra využije spoluprácu vnútroštátnych bezpečnostných orgánov vytvorenú podľa článku 6 ods. 5 a vytvorí pracovnú skupinu v súlade so zásadami článku 3.
(3)

Nadobudnutie platnosti Dohovoru o medzinárodnej železničnej preprave (COTIF) z roku 1999 dňa 1. júla 2006 prinieslo nové pravidlá upravujúce zmluvy o používaní vozidiel. Podľa dodatku CUV (Uniform Rules concerning Contracts of Use of Vehicles in International Rail Traffic – jednotné pravidlá o zmluvách o použití vozidiel v medzinárodnej železničnej doprave) k dohovoru COTIF už držitelia nie sú povinní registrovať svoje vozne v železničných podnikoch. Bývalá Dohoda „Regolamento Internazionale Veicoli“ (RIV) medzi železničnými podnikmi sa prestala uplatňovať a čiastočne sa nahradila novou súkromnou a dobrovoľnou dohodou (GCU – General Contract of Use for Wagons – všeobecná zmluva o použití vozňov) medzi železničnými podnikmi a držiteľmi vozňov, na základe ktorej sú držitelia vozňov zodpovední za údržbu svojich vozňov. Na účely zohľadnenia týchto zmien a uľahčenia vykonávania smernice 2004/49/ES pokiaľ ide o bezpečnostnú certifikáciu železničných podnikov by sa mali vymedziť pojmy „držiteľ“ a „subjekt zodpovedný za údržbu“ a mal by sa špecifikovať vzťah medzi týmito subjektmi a železničnými podnikmi.
(8)

Z hľadiska záujmu Spoločenstva a z dôvodu účinnejšej regulácie ochrany povrchových vôd je vhodné, aby sa ENK stanovili pre znečisťujúce látky klasifikované ako prioritné látky na úrovni Spoločenstva, a aby sa ponechalo na členských štátoch, aby si v prípade potreby stanovili pravidlá pre zostávajúce znečisťujúce látky na vnútroštátnej úrovni pod podmienkou, že sa budú uplatňovať príslušné pravidlá Spoločenstva. Napriek tomu sa však osem znečisťujúcich látok, ktoré patria do oblasti pôsobnosti smernice Rady 86/280/EHS z 12. júna 1986 o limitných hodnotách a kvalitatívnych cieľoch pre vypúšťanie niektorých nebezpečných látok uvedených v zozname 1 prílohy k smernici 76/464/EHS (6) a ktoré patria do skupiny látok, pre ktoré by členské štáty mali s výhradou článkov 2 a 4 smernice 2000/60/ES vykonávať opatrenia s cieľom dosiahnuť dobrý chemický stav do roku 2015, do zoznamu prioritných látok nezahrnulo. Spoločné normy vytvorené pre takéto znečisťujúce látky sa však ukázali ako užitočné a je vhodné dodržiavať ich reguláciu na úrovni Spoločenstva.
(9)

S cieľom zabezpečiť uskladnenie, ktoré je bezpečné pre zdravie ľudí a pre životné prostredie, by sa posúdenie bezpečnosti, ktoré sa vyžaduje pre podzemné uskladnenie na základe rozhodnutia 2003/33/ES, malo doplniť špecifickými požiadavkami a malo by byť uplatniteľné aj na nepodzemné uskladnenie. Pokiaľ nie sú stanovené osobitné požiadavky a akceptačné kritériá, nemal by sa povoliť žiadny spôsob konečného zneškodnenia. Podmienky uskladnenia v soľnej bani alebo v hlboko položených podzemných masívoch tvrdých hornín prispôsobených na zneškodňovanie kovovej ortuti by mali spĺňať hlavne zásadu ochrany podzemnej vody proti ortuti, zásadu predchádzania emisiám pár ortuti, zásadu nepriepustnosti pre plyny a kvapaliny v okolí a v prípade trvalého uskladnenia zásadu pevného zapuzdrenia odpadu na konci deformačného procesu baní. Tieto kritériá by sa mali uviesť v prílohách k smernici 1999/31/ES v rámci ich zmeny a doplnenia na účely tohto nariadenia.
(11)

Keďže ciele tejto smernice, a to zavedenie a vykonávanie primeraných opatrení v oblasti námornej dopravnej politiky, nie je možné uspokojivo dosiahnuť na úrovni členských štátov, ale z dôvodov ich rozsahu a dôsledkov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov,
(55)

Ďalej je vhodné presunúť niektoré platné ustanovenia, ktoré sa nachádzajú v prílohách k smernici 91/414/ES, do samostatných právnych nástrojov, ktoré má Komisia prijať do 18 mesiacov po nadobudnutí účinnosti tohto nariadenia. Keďže tieto platné ustanovenia by sa najskôr mali presunúť do nových právnych nástrojov a tak prijať bez akýchkoľvek podstatných zmien, najvhodnejší je konzultačný postup.
(18)

Pokrok dosiahnutý pri znižovaní rizík a nepriaznivých vplyvov na ľudské zdravie a životné prostredie vyplývajúcich z používania pesticídov je potrebné merať. Vhodnými prostriedkami sú harmonizované ukazovatele rizika, ktoré sa zavedú na úrovni Spoločenstva. Členské štáty by mali tieto ukazovatele využívať pri riadení rizika na vnútroštátnej úrovni a na účely podávania správ, zatiaľ čo Komisia by ich mala vypočítať s cieľom zhodnotiť pokrok na úrovni Spoločenstva. Mali by sa pri tom použiť štatistické údaje zozbierané v súlade s nariadením Európskeho parlamentu a Rady (ES) č. …/… z … o štatistike prípravkov na ochranu rastlín (9). Okrem harmonizovaných spoločných ukazovateľov by mali členské štáty byť oprávnené používať svoje vnútroštátne ukazovatele.
(14)

Riadiace orgány letiska by mali mať možnosť uplatňovať letiskové poplatky zodpovedajúce infraštruktúre a/alebo úrovni poskytovaných služieb, keďže leteckí dopravcovia majú oprávnený záujem požadovať od riadiaceho orgánu letiska služby, ktoré zodpovedajú pomeru ceny a kvality. Prístup k diferencovanej úrovni infraštruktúry alebo služieb by však mali mať všetci leteckí dopravcovia, ktorí ich chcú využívať, a to bez akejkoľvek diskriminácie. Ak je dopyt vyšší ako ponuka, prístup by sa mal určiť na základe objektívnych a nediskriminačných kritérií, ktoré vypracuje riadiaci orgán letiska. Akákoľvek diferenciácia letiskových poplatkov by mala byť transparentná, objektívna a mala by sa zakladať na jasných kritériách.
(19)

Niektoré lode predstavujú zjavné riziko pre námornú bezpečnosť a námorné prostredie kvôli svojmu zlému stavu, výkonu vlajkového štátu a predchádzajúcim udalostiam Spoločenstvo má preto opodstatnený dôvod, aby odrádzalo tieto lode od vstupu do prístavov členských štátov. Zamietnutie vstupu by malo byť primerané a mohlo by viesť k predbežnému zamietnutiu vstupu, ak prevádzkovateľ lode nevykonáva opravu napriek viacerým zamietnutiam vstupu a zadržaniam v prístavoch v rámci Spoločenstva. Toto predbežné zamietnutie vstupu by sa nemalo zrušiť, len ak sa splní niekoľko podmienok určených s cieľom zabezpečiť to, že dotknuté lode môžu byť bezpečne prevádzkované vo vodách Spoločenstva, a to najmä v súvislosti s vlajkovým štátom lode a manažujúcou spoločnosťou. V záujme transparentnosti by sa mal uverejniť zoznam lodí, ktorým bude zamietnutý vstup do prístavov v rámci Spoločenstva.
(11)

Je preto mimoriadne dôležité, aby sa neplnenie povinností zo strany uznanej organizácie dalo riešiť rýchlo, účinne a primerane. Prvoradým cieľom by mala byť náprava akýchkoľvek nedostatkov s cieľom čím skôr odstrániť každé možné ohrozenie bezpečnosti alebo životného prostredia. Komisii by sa preto mali udeliť právomoci potrebné na to, aby mohla od uznanej organizácie vyžadovať realizáciu všetkých potrebných preventívnych a nápravných opatrení a aby mohla ukladať pokuty a pravidelné sankcie ako donucovacie prostriedky. Komisia by mala tieto právomoci vykonávať spôsobom, ktorý je v súlade so základnými právami a mala by zabezpečiť, že organizácia môže vyjadriť svoje stanoviská počas celého postupu.
(8)

Na účely tohto nariadenia by sa slová „alebo je v členskom štáte zaregistrované“ mali vykladať v tom zmysle, že podľa konceptu registrácie prenájmu lode bez posádky je štátom, pod ktorého vlajkou sa loď plaví buď členský štát alebo zmluvná strana aténskeho dohovoru. Členské štáty a Komisia by mali prijať opatrenie potrebné na to, aby vyzvali IMO k vypracovaniu usmernení pre koncept registrácie prenájmu lode bez posádky.
(10)

V súlade so smernicou 2002/59/ES, s ohľadom na riziká, ktoré vznikajú pri výnimočne zlých poveternostných podmienkach, sa ukazuje ako nevyhnutné brať do úvahy potenciálne nebezpečenstvá, ktoré môžu predstavovať pre plavbu ľadové kryhy. Ak preto príslušný úrad určený členským štátom na základe predpovedí týkajúcich sa stavu ľadových krýh, ktoré mu poskytla kvalifikovaná meteorologická informačná služba usúdi, že plavebné podmienky predstavujú vážne riziko pre bezpečnosť ľudských životov alebo vážne riziko znečistenia, mal by na to upozorniť kapitánov lodí prítomných v oblasti jeho právomoci, alebo kapitánov, ktorí chcú vstúpiť do prístavov v príslušnej oblasti alebo ich opustiť. Dotknutý orgán by mal byť schopný prijať všetky vhodné opatrenia na zabezpečenie ochrany ľudských životov na mori a ochrany životného prostredia.
(18)

Členským štátom by sa okrem toho mala ponechať možnosť pozastaviť alebo zrušiť platnosť oprávnenia udeleného uznanej organizácii, pričom by o svojich rozhodnutiach mali informovať Komisiu a ostatné členské štáty a mali by ho riadne odôvodniť.
(16)

Zákazníci by mali byť schopní efektívne porovnávať ceny leteckých dopravných služieb jednotlivých leteckých spoločností. Konečná cena, ktorú má zákazník zaplatiť za letecké dopravné služby so začiatkom v Spoločenstve by preto mala predstavovať sumu vrátane všetkých daní a poplatkov. Leteckí dopravcovia Spoločenstva sa vyzývajú aj k tomu, aby uviedli konečnú cenu svojich leteckých dopravných služieb z tretích krajín do Spoločenstva.